Ellen Moers
Ellen Moers var en amerikansk litteraturforsker, som under påvirkning af 1960'ernes kvindebevægelse udgav Literary Women (1976), den første store undersøgelse af 1800-tallets engelsk- og fransksprogede kvindelitteratur med kønnets betydning som synsvinkel. Bogen blev en vigtig inspirationskilde for 1970'ernes kvindelitteraturforskning.
Tidligere havde hun skrevet om 1800-tallets dandy, The Dandy (1960), og en biografi over Theodore Dreiser, The Two Dreisers (1969).